|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob. 26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada \_\_\_.\_\_\_\_\_\_\_\_\_\_** | **Nr. GND/2025/\_\_\_\_\_** |
|  | **(protokols Nr.\_\_\_; \_\_\_\_.p.)** |

**Par grozījumiem Gulbenes novada pašvaldības domes 2025.gada 27.marta lēmumā Nr.GND/2025/244 “Par iepirkumu komisijas apstiprināšanu projekta “Ēku siltumapgādes vieda vadība” iepirkuma organizēšanai”**

Gulbenes novada pašvaldības dome 2025.gada 27.martā pieņēma lēmumu Nr.GND/2025/244 “Par iepirkumu komisijas apstiprināšanu projekta “Ēku siltumapgādes vieda vadība” iepirkuma organizēšanai” (protokols Nr.8, 82.p.), ar kuru nolēma apstiprināt kopīgā iepirkuma “Ēku siltumapgādes vieda vadība” iepirkumu komisiju 9 (deviņu) personu sastāvā.

Gulbenes novada pašvaldībā 2025.gada 25.jūlijā saņemta Madonas novada pašvaldības 2025.gada 25.jūlija vēstule Nr.2.1.3.1/25/2503 (Gulbenes novada pašvaldībā reģistrēta ar Nr.GND/17.2/25/2604-M), ar kuru Madonas novada pašvaldība informē, ka, pamatojoties uz Ērikas Jermanovas 2025.gada 25.jūlija iesniegumu Madonas novada pašvaldībai, kurā norādīts, ka ar 2025.gada 18.augustu tiks izbeigtas darba tiesiskās attiecības ar Madonas novada pašvaldību un lūgts atbrīvot no iepirkuma komisijas locekļa amata, un uz to, ka Madonas novada pašvaldība saskaņā ar Administratīvo teritoriju un apdzīvoto vietu likuma 33.7.punktu ir Varakļānu novada pašvaldības institūciju, finanšu, mantas, tiesību un saistību pārņēmēja, Madonas novada pašvaldību (t.sk. Varakļānu apvienības pārvaldi) kopīgajā iepirkumu komisijā pašvaldību kopīgajā iepirkumā “Ēku siltumapgādes vieda vadība” pārstāvēs tikai viens komisijas loceklis – Madonas novada Centrālās administrācijas Nekustamā īpašuma pārvaldības un teritoriālās plānošanas nodaļas vides un energopārvaldības speciāliste Lelde Celmiņa.

Gulbenes novada pašvaldības deleģētais pārstāvis Jānis Barinskis ir ievēlēts par Gulbenes novada pašvaldības domes deputātu un ir izbeidzis darba tiesiskās attiecības ar Gulbenes novada pašvaldību Gulbenes novada pašvaldības domes priekšsēdētāja padomnieka attīstības, projektu un būvniecības jautājumos amatā.

Ņemot vērā augstāk minēto un pamatojoties uz Publisko iepirkuma likuma 17.panta vienpadsmito daļu, kas nosaka, ka pasūtītāji var vienoties par atsevišķu iepirkumu kopīgu rīkošanu, 24.panta otro daļu, kas nosaka, ka iepirkuma komisiju izveido katram iepirkumam atsevišķi vai uz noteiktu laikposmu; izveidojot iepirkuma komisiju, pasūtītājs nodrošina, lai šī komisija būtu kompetenta jomā, kurā tiks slēgts iepirkuma līgums, Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos, Ministru kabineta 2023. gada 27. jūnija noteikumiem Nr. 350 “Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.4. pasākuma “Viedās pašvaldības” īstenošanas noteikumi”, atklāti balsojot: ar \_\_\_ balsīm "Par" (\_\_\_\_\_), "Pret" – \_\_\_(\_\_\_\_), "Atturas" – \_\_\_ (\_\_\_\_), "Nepiedalās" – \_\_\_(\_\_\_\_), Gulbenes novada pašvaldības dome NOLEMJ:

IZDARĪT Gulbenes novada pašvaldības domes 2025.gada 27.marta lēmumā Nr.GND/2025/244 “Par iepirkumu komisijas apstiprināšanu projekta “Ēku siltumapgādes vieda vadība” iepirkuma organizēšanai” (protokols Nr.8, 82.p.) šādus grozījumus:

* 1. Aizstāt lēmuma 1.punktā skaitli un vārdu “9 (deviņu)” ar skaitli un vārdu “8 (astoņu)”.
  2. Aizstāt lēmuma 1.punkta 1) apakšpunktā vārdus “Gulbenes novada Centrālās pārvaldes priekšsēdētāja padomnieks attīstības, projektu un būvniecības jautājumos” ar vārdiem “Gulbenes novada pašvaldības domes deputāts”.
  3. Svītrot lēmuma 1.punkta 3) apakšpunktu, atbrīvojot Ēriku Jermanovu no kopīgā iepirkuma “Ēku siltumapgādes vieda vadība” iepirkumu komisijas locekļa amata.

Gulbenes novada pašvaldības domes priekšsēdētājs N.Mazūrs